Reuters: Zimbabvening birinchi xonimi JARni tark etdi

Zimbabve prezidenti Robert Mugabening rafiqasi Greys JARni tark etdi. Bu haqda, Reuters’ga asoslanib, “TASS” xabar bermoqda.

Muqaddam ayol ushbu mamlakatda 20 yoshli modelga hujum qilishda ayblangan hamda uning sud oldida javob berishi kutilayotgan edi. Bir muddatdan so‘ng Greys Mugabe diplomatik immunitet talab qilgani ma’lum bo‘ldi.
Greys Mugabe JARni turmush o‘rtog‘i bilan birgalikda tark etdi. Ular Zimbabve poytaxti Xararega Air Zimbabwe reysi bilan yetib kelgani ma’lum.
Aytilishicha, aynan taqdim etilgan diplomatik immunitet Greys Mugabega sud ta’qibidan qutulish imkonini bergan.